Diari Oficial de la Generalitat Valenciana


Sumari del DOGV 8240, del 22-02-2018 (2018/675)

Notificació de la sentència dictada en el procediment de divorci contenciós número 981/2016.
--------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/675


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 981/2016. [2018/675]  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós 981/2016, a instàncies d'Edlueza Josefa de Oliveira representada per la procuradora Eva Domingo Martínez, contra Paulo Fernando de Barros, en situació de rebel·lia, en les quals el 22 de novembre de 2017 s'ha dictat sentència, que té l'encapçalament i la dispositiva que, literalment, són com segueix:  
  
«Procediment: família, divorci contenciós 981/2016-separació 28/04-J.  
Demandant: Edleuza Josefa de Oliveira  
Procuradora: Eva Domingo Martínez.  
Demandat: Paulo Fernando de Barros.  
Sentència número 568/2017  
Jutgessa que la dicta: Ana María Major Vañó.  
Lloc: València.  
Data: 22 de novembre de 2017.  
Objecte del judici: divorcis no consensuats.  
Dispositiva  
Estime la demanda formulada per la representació processal d'Edleuza Josefa de Oliveira contra Paulo Fernando de Barros, i declare dissolt per causa de divorci el matrimoni format pels esmentats cònjuges, amb tots els efectes legals.  
Així mateix, examinades les actuacions que es troben en actuacions de conformitat amb l'article 94 referit del Codi Civil i en benefici i interés de la filla menor dels litigants, nascuda el dia 4 de febrer de 2000, es procedeix a acordar les mesures següents:  
  
Guàrdia i custòdia de la menor A. A favor de la mare Edleuza Josefa de Oliveira.  
Suspensió del règim de visites de la menor amb son pare, Paulo Fernando de Barros, que passa a ser el que lliurement acorden el pare amb la seua filla, prèvia informació a la mare.  
Pensió alimentària: serà a càrrec del pare a favor de la seua filla menor d'edat i de la major Sofía Helena, fixada en 100 €/mes per a cada una d'elles, quantitat que ingressarà en el compte que designe la demandant en els cinc primers dies de cada mes, i que s'actualitzarà conforme a l'Índex de Preus de Consum que publique l'Institut Nacional d'Estadística o organisme que el substituïsca.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 8702-6989-57-4664-64, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, tret el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Així, aquesta és la sentència que pronuncie, mane i firme.»  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data, de la qual cosa jo, com a lletrat de l'Administració de justícia en done fe, a València.  
I perquè valga de notificació de forma deguda a Paulo Fernando de Barros, en rebel·lia, expedisc i firme aquest edicte.  
  
València, 23 de novembre de 2017.- El lletrat de l'Administració de justícia: José Esteban Briz Recio.